***Turizmustervezés- és régiófejlesztés kurzus:***

**Vonzerőfejlesztési ötletünk Rákos-patak mentén épülő kerékpáros útvonal számára**

**SZICÍLIA csoporttagok:**

**Manolescu Renate**

**Mák Anikó**

**Kapcsándi Regina**

**Thürmer Nikolett**

**2020.05.17.**

**Tartalomjegyzék**

**Bevezetés2**

1. **Bemutatás3**
2. **Végrehajtás6**
3. **Finanszírozás, indikátorok, kockázat 8**
4. **Összegzés9**

**Hivatkozásjegyzés10**



**BEVEZETÉS**

A következőkben fejlesztési ötletünket szeretnénk prezentálni, amelyet Rákos-patak adottságaihoz adaptáltunk. A kidolgozást 3 szakaszra osztva mutatjuk be. Elsőként a tervezett fejlesztésről és annak felépítéséről lesz szó. Ezután a tervezett ütemezéssel és érintettek kinevezésével folytatjuk, valamint megszabjuk a végrehajtás, fenntartás és ellenőrzés paramétereit. Végezetül a finanszírozási tervet és a felmerülő kockázatokat ismertetjük, valamint 2 darab output indikátort kapcsolunk a projekt egészéhez, egy minőségit és egy mennyiségit.

1. **BEMUTATÁS**

Rákos-patak revitalizációja Budapest és agglomerációjának egyik legfontosabb ügyévé vált az elmúlt években. Az Eurovelo kerékpárút magyarországi kibővítésével szignifikáns turistaforgalom növekedés érhető el, miközben a patak menti lakosok is környezete is újjászületne. Ezenfelül hatékonyabban lehetne hasznosítani Rákos-patak értékeit is. Csapatunk egy olyan fejlesztést dolgozott ki, amely nemcsak a kiválasztott települések infrastruktúráját növeli, hanem Rákos-patak vonzerőfejlesztéséhez is hozzájárulhat.

* 1. ***Mi a fejlesztésünk?***

Innovatív és interaktivitásra ösztönző játszótereket szeretnék kialakítani a patak és a kerékpárút mentén. A létesítmény kortól függetlenül mindenkinek kikapcsolódást biztosíthat a kerékpárút alatt. Az lenne a szándékunk, hogy kb. 15 kilométerenként jönne létre egy. Rákos-patak hosszára levetítve - amely 44,3 km - 3 darabot jelentene. Ezek a létesítmények mindenképp egyedüli szórakozási lehetőséget kínálnának a kerékpárút használóinak, főleg a családosoknál lenne közkedvelt hely. Továbbá a játszóterek segíthetik a kerékpárút elindítását – mikor az megvalósul – hiszen jelenlétükkel élettel telítődne meg az útvonal, ami elsődleges indikátora a teljes kerékpárhálózati projekt sikerének is.

* 1. ***Miből merítettünk ihletet?***

***A képen kültéri, személy, gyermek, fiatal látható

Automatikusan generált leírás***Koppenhága kitűnik a világ fővárosai közül kerékpárcentrikus mivoltával, ezért úgy gondoltuk, érdemes az ő elképzeléseik és megvalósult terveikből ihletett meríteni. A főváros partszakaszán adott, hogy kerékpározásra alkalmas utat fejlesztettek ki. Az innovatív ötletük abban rejlik, hogy a partszakasz mentén különböző játékos tereket alakítottak ki felnőtteknek és gyerekeknek egyaránt. Ez olyannyira újkeletű dolog volt, hogy mára a turistákat is bevonzza a játékba nemcsak a helyieket. Reményeink szerint a kerékpárút és a játszóterek együttes megvalósulásával olyan sokszínű turisztikai attrakció jönne létre, amely egyedülálló vonzerőként lenne számontartva a térségben. A mellékelt felső kép a koppenhágai játszóteret ábrázolja.

*Forrás:visitcopenhagen.com*

A képen kültéri, sárga, ülő, elülső látható

Automatikusan generált leírásA képen kültéri, játszótér, gyermek, hinta látható

Automatikusan generált leírásA képen aláírás, kültéri, fű, leállítás látható

Automatikusan generált leírásEzt követően tovább gondoltuk a fejlesztést hazai jó gyakorlatok alapján. Kettőt emelnénk ki ezek közül. Az egyik Sopron városa, azon belül a Citadella-park. 2014-ben az önkormányzat felújította KRESZ-parkját, illetve kibővítette azt egy Street workout parkkal. Saját tapasztalat alapján elmondható, hogy azóta is töretlen népszerűségnek örvend a park családosok és fiatalok körében. Továbbá, észrevehető egy építési tendencia a gyerekbarát KRESZ-parkokat illetően, közkedvelt fejlesztési ötletté vált ez az önkormányzatok stratégiáiban. Budapesten is több helyen megtalálható, például Csepelen vagy a II. kerületben, Pasaréten. A másik gyerekbarát koncepció, amelyet kiszeretnénk emelni, az újpesti Tarzan-park. 2013-ban az önkormányzat beruházásából valósult meg a 2 hektárnyi szabadtéri játszópark, ahol 13 db tematikus játéksziget segítségével a gyerekek játszva fejlődhetnek. Céljuk, hogy az egészséges életmód, a sport és a mozgás szeretetét erősítsék a gyerekekben a Park által nyújtott szolgáltatásokkal. (tarzanpark.hu)

*Forrás:sopron.hu*

*Forrás:minimatiné.hu*

* 1. ***Hogyan adaptálnánk ezeket a terveket Rákos-patak területére?***

A 3 játszótér egymástól különböző jellemzőkkel bírna. Ezzel is azt érjük el, hogy minél változatosabb és szórakoztatóbb legyen a 44 km hosszú kerékpárútvonal. A kivitelezést 3 szakaszban tervezzük, ennek részleteit az ütemezésnél vázoljuk. **Az egyik tervünk** a Koppenhágai trambulinok adaptálása a magyarországi útvonalon. Ez piciknek és nagyobbaknak egyaránt mókás szórakozást jelentene majd. **Másodikként** egy mini KRESZ pályát alakítanánk ki a gyerekek számára, amely remek időtöltés és „szórakozva tanulás” lehetőségét biztosítaná a családoknak. Illetve, ha a költségvetés engedi mi is ötvöznénk ezt egy Street workout parkkal, természetesen olyan elemeket beválogatva, amelyek használatakor a kisebbek se szereznek sérülést. **Harmadik felvetésünk** pénzügyi források mértékétől függően egy csúszdapark vagy egy hintarét lenne, hasonló ahhoz, mint amely a Tarzan Parkban is megtalálható. Úgy gondoljuk, hogy ezek mind innovatív és népszerűségnek örvendő létesítmények lennének.

*Forrás:tarzanpark.hu*

* 1. A képen szöveg, térkép látható

     Automatikusan generált leírás***Hol helyezkednének el a játszóterek?***

*Rákos-patak és környezetének revitalizációja* című döntéselőkészítő tanulmány segítségünkre volt e kérdés eldöntésében. Mivel 8 települést érinti a patak medre, nehéz eldönteni, hogy mely települések lennének alkalmasak területileg és finanszírozni is tudnák a különféle játszótereket. A mellékelt térképek használatával mutatnánk be a 3 kiválasztott települést.

*Forrás:Havassy et al.*

* + 1. ***Gödöllő***

Gödöllő (lakosság száma 2019-ben: 32 043 fő) stratégiájának tanulmányozása alapján kijelenthető, hogy nagyon elhivatott a kerékpárút létrehozásában és erre képes finanszírozást biztosítani. Csak magában a projekt megvalósíthatósági tanulmánytervének elkészítésére 3 millió Ft-ot tud garantálni. Ide a mini KRESZ pályát helyeznénk el, hiszen a 3 terv közül ez az, amely nem található meg a város területén. Ezzel az önkormányzat egy újabb szabadidős teret biztosíthatna lakóinak. Továbbá a 3 település stratégiáját vizsgálva azt szűrtük le, hogy Gödöllő tudná biztosítani a legtöbb önkormányzati költségvetést erre. Ez sem utolsó szempont, hiszen egy ilyen park megépítése jelenti a legnagyobb összeget a 3 játszótér között.

* + 1. ***Pécel***

A tanulmány szerint Pécel (lakosság száma 2019-ben : 16 564 fő) hosszútávú tervei közé tartozik egy városi közpark kialakítása a patak mentén. Úgy gondoljuk, kellő pályázati finanszírozással, ennek a célnak része lehet egy hintarét vagy csúszdapark kialakítása. Továbbá Pécel az előző években már több KEHOP pályázatot sikeresen megnyert a város fejlesztésére, ezáltal feltételezhető, hogy további finanszírozást kaphat a jövőben az effajta beruházások támogatására.

* + 1. ***A képen szöveg, térkép látható

       Automatikusan generált leírásBudapest: Zugló vagy Kőbánya***

*Forrás:Havassy et al.*

Budapest esetében a földbe süllyesztett trambulint képzeltük el, hiszen a főváros turista frekventált hely és egy ilyen fejlesztés pozitív imázs fejlesztését segítheti. Esetlegesen turisztikai látványossággá válhat, mint Koppenhága esetében. A térkép alapján Zuglóban 2 potenciális rekreációs terület is ki van jelölve (kiemeltük a térképen), ezek közül valamelyikben el tudnánk képzelni a fejlesztést. Kőbányát illetően viszont nagyobb zöldfelületi zónáról beszélhetünk, sőt a kerületben beépítetlen terület is övezi a patak szakaszát, ezek remek helyet biztosítanának a trambulinok kialakításában. Valamint ez közelebb található Pécelhez is, amely családos közönség szempontjából előnyösebb. Összeségében a főváros helyzetében szükséges szakemberek bevonása, hogy a táj adottságainak és teherbírásának figyelembevételével valósuljon meg a megfelelő terület kiválasztása. Véleményünk szerint Zugló (lakosság száma 2019-ben: 114 268 fő) lenne a megfelelő választás, egyrészt a potenciális rekreációs terület megléte miatt. Másrészt gondolva arra, hogy turistafrekventált hellyé válik a terület, könnyen elérhetőnek kell lennie. Zugló pedig tömegközlekedéssel és biciklivel egyaránt könnyen megközelíthető a belvárosból.

23 km

19 km

1. **VÉGREHAJTÁS**

A tervezett három játszótér megépítése a patak menti kerékpárút kiépítésével egyszerre haladna, egymás után. A játszóterek megépítése az érintett önkormányzatok egymással, valamint szakemberekkel való együttműködésén alapszik. Mindhárom tervezet végrehajtásáért a főfelelős az a kerület vagy település, amelynek a területén az adott játszótér található.

* 1. ***Az ütemezés a következőképpen zajlana:***

1. Területszerzés: 1 hónapos időkeret. Első körben szakemberek, építészek és tájépítészek, mérnék fel a kiválasztott önkormányzati területeket, és a vizsgálatok alapján kiválasztásra kerülnének a pontos, a játszóterek megépítésére legalkalmasabb helyszínek.
2. Kiviteli tervek elkészítése: 4 hónapos időkeret. Ezután venné kezdetét a játszóterek megtervezése tájépítészek által.
3. Támogatási pályázat: 18 hónapos időkeret. Ahogy elkészültek a tervek beadásra kerülnek a pályázatok a finanszírozás támogatásának megszerzéséért.
4. Kivitelezés: 8 hónapos időkeret. Amint ezeket elbírálták, és rendelkezésünkre álnak a szükséges anyagi források megkezdődnek az építkezések egymás után a három szakaszon. Azért egymás után történnének a megvalósítások, mivel feltételezzük, hogy a patak menti kerékpárutat is szakaszonként újítják fel, így mi is ezzel a stratégiával dolgozunk össze. (Arról nincsen információnk, hogy a kerékpárút revitalizációja milyen sorrendben történik, így a továbbiakban az általunk legmegfelelőbbnek tartott sorrendet fejtjük ki. Természetesen amennyiben a bicikliút felújításának a sorrendje másként történne, úgy a játszóterek kivitelezése is ahhoz alkalmazkodna.)
5. Tervünk szerint az első a gödöllői lenne, méghozzá azért, mert Gödöllő rövidtávú tervei között szerepel, hogy a bicikli útjait fejlessze. Ezért pedig mindenképpen előnyös lenne, ha ezekkel a munkálatokkal párhuzamosan tudna épülni a játszópark, és nem később állna a kerékpárosok útjába az építkezés.
6. Ezután a kerülne sor a péceli helyszínre. Két okból gondoltuk, hogy Pécelt a második ütembe lenne a legjobb besorolni. Egyrészt Gödöllőt semmiképpen nem előzheti meg, hiszen ott a már korábban kifejtett okokból kifolyólag sürgősnek mondható a kivitelezés. Ugyanakkor Pécel kisváros lévén valószínűleg hamarabb meg fogja kapni a támogatási pályázatokra a pozitív elbírálást, így a szükséges anyagi erőforrások hamarabb rendelkezésre fognak állni, mint Budapesten.
7. Végül harmadik ütemben pedig a Budapesti játszótér kialakítására kerül sor. Úgy gondoltuk, hogy a többihez képest ez az, aminek a kivitelezése a legkevésbé sürgető a többihez képest.
8. Átadás, megnyitás: Ahogy a kivitelezés átkészült átadásra kerülnek a játszóterek, és megnyitjuk őket a látogatók előtt.
9. Monitoring: Nagyon fontos, hogy a játszóterek megépülése és átadása után történne egy folyamatos ellenőrzés, egy monitoring folyamat, amellyel kapnánk egy visszajelzést arról, hogy mennyire volt sikeres a fejlesztés. Ezt a jövőben is legalább évente egyszer, de az első évben évszakonként el kell végezni. Optikai számlálókkal mérnénk a játszótér látogatottságát, illetve készítenénk egy felmérést a látogatók elégedettségéről. Ezek alapján kapnánk egy átfogó visszajelzést a projekt sikerességéről, és esetleges változtatásokat javításokat tudnánk végezni.

***Fenntartás, ellenőrzés***

Fontos, hogy a játszóterek felépítésével nem ért véget a stratégiánk, hiszen egy ilyenfajta létesítményt fent is kell tartani, ami legalább olyan fontos, mint maga a létrehozása. Így nagyon fontos pont, hogy ki és hogyan fogja fenntartani a gyerekek szórakozására kialakított parkokat. Ez az önkormányzatok feladata lesz, ide tartozik a tisztántartás, szemétürítés. Emellett kiemelkedően fontosak, a biztonsági ellenőrzések., hiszen könnyen előfordulhat, hogy egy játszótéren valamely elem elromlik, gyengül. Ez pedig könnyen balesetveszélyes helyzetet tud teremteni, amit egyébként sem, de gyerekek esetében pláne nem engedhetünk meg. Az ilyenfajta ellenőrzésekre évszakonként kerülne sor, Budapesten a BKK, az agglomerációs helyszíneken pedig az adott szervezetek lennének felelősek.

1. **FINANSZÍROZÁS, INDIKÁTOROK, KOCKÁZAT**

Fejlesztési ötletünk megálmodása során fontos volt, hogy a finanszírozás kérdését se hagyjuk figyelmen kívül, hiszen enélkül nem valósulhatnak meg a játszóterek. Ennek érdekében az állami támogatás mellett, a patakmenti érintett települések önkormányzatainak támogatására is számítunk, továbbá pedig pályázatok elnyerését is célul tűztük ki. Jelenleg elérhető pályázatok tekintetében nem találtunk olyat, amely számunkra lehetőség lehetne. A Magyar Falu Program keretében meghirdetett *Óvodai játszóudvar és közterületi játszótér fejlesztése* nevezetű program a mi fejlesztési ötletünkhöz hasonló projektek támogatásának céljából jött létre, maximálisan 5 millió forintot nyerhetnek el az erre pályázók. Annak ellenére, hogy projektünk célját tekintve alkalmas lenne arra, hogy megpályázzuk ezt a támogatást, nem tehetjük, ugyanis csak maximálisan 5000 fős lakossággal rendelkező települések számára elérhető ez a lehetőség (Miniszterelnöki Hivatal 2020).

Költségeink tekintetében a három különböző helyszín közül a KRESZ pályás helyszín megvalósítására kell a legnagyobb keretet szánnunk. Példának a Sopronban már megvalósult parkot vettük, ez 18 millió forintból került megépítésre néhány évvel ezelőtt (Sopron Városi Hírek 2014). Ennél mi valamivel kevesebb összeggel tervezünk, mivel a soproni parknál kisebb területűt szeretnénk megvalósítani. A másik két helyszín esetében az egyes elemek költségével is számolnunk kell, valamint mindhárom helyszín esetében további költségek is felmerülnek. Számolnunk kell tervezési díjjal, az engedélyek költségével és a pályázatírás költségével is. Figyelembe kell vennünk továbbá azt is, hogy a játszótereken nem csupán játékok beszerzésére van szükség, kellenek kerítések a terek köré, illetve néhány padra is szükség van mindhárom helyszín esetében. Ezek figyelembevételével a csúszdaparkra körülbelül 10 millió forintot, míg a trambulinparkra körülbelül 5 millió forintot kell fordítanunk. A pontos költségeink meghatározása érdekében szaktanácsra van szükségünk a tájépítészet részéről és csak ezután tudjuk meg, pontosan mekkora összeget kell szánnunk a fejlesztéseink megvalósítására.

Amellett, hogy egy jelentős összeget kell szánnunk a 3 játszótér megvalósítására, az átadás után további költségeink is felmerülnek majd, hiszen a játszótereket nem elég csupán megépíteni, karban is kell tartanunk őket, valamint esetleges rongálások esetén helyre kell hozni a károkat. Erre a célra várhatóan évente 1-szer, maximum kétszer kellene költenünk, összesen évi 1 millió forintot.

Úgy gondoljuk, a fejlesztésünk mindhárom helyszín esetében megállná a helyét és megvalósítható lenne, hiszen rendelkeznek olyan zöldterületekkel, ahova a játszóterek felépülhetnének. Ezeket mindenképp úgy helyeznénk el, hogy a jövőben esetleges bővítésükre is lehetőségünk legyen. Természetesen szükség van indikátorokra a sikeres megvalósítás érdekében. Indikatív output indikátorunk az lenne, hogy játszótereink megvalósulnak, elkészülnek-e egymás után a terveink szerint. Minőségi indikátornak pedig a játszóterek élettartamát jelöltük ki, tehát azt, hogy mennyire masszív anyagokból készült el.

Esetünkben felmerül néhány kockázat is, melyeket szintén nem szabad figyelmen kívül hagynunk. A finanszírozás kérdése rejti az egyik legnagyobb kockázatot, ugyanis fennáll a veszélye annak, hogy nem nyerünk el semmiféle pályázati támogatást, melynek következményeképp jelentős forrásunktól esnénk el. Ez azt is eredményezné, hogy a játszóterek megépítésének önköltségen kéne megvalósulnia. További kockázatot jelent számunkra, hogy a megépített, átadott játszóterek a vártnál rövidebb élettartamúak lesznek, gyorsabban fognak rongálódni. Ennek kiküszöbölésének céljából nagyon fontos, hogy strapabíró anyagokból készüljenek el az eszközök, csökkentve ezzel a kockázatok mértékét, továbbá a helyszíneket körül kell határolnunk kerítéssel, illetve néhány térfigyelő kamerát is alkalmaznunk kell vagyonvédelem céljából.

1. **ÖSSZEGZÉS**

Összegezve tehát elmondható, hogy a Rákos-patak menti kerékpárútvonal létrejötte esetén mindenképp szükség lesz közösségi terekre is. Fejlesztési ötletünkkel elsősorban a családos célcsoportnak kedveztünk, azonban feltételezhetően, Rákos-patak vonzerőjének erősödése is elvárható a játszóterek révén.

**HIVATKOZÁSJEGYZÉK**

* Havassy Enikő, Timár Benedek és Fintha Mátyás (2015). *Rákos-patak és környezetének revitalizációja,Döntéselőkészítő tanulmány.* Budapest Fővaros Önkormányzata Főpolgármesteri Hivatal Városépítési Főosztály, Budapest.
* Minimatiné (2018): *KRESZ-pálya nyílt Pasaréten.* Elérhető: <https://minimatine.hu/kresz-palya-nyilt-pasareten/> (Utolsó letöltés dátuma: 2020.05.17.)
* Pályázati Hírek (2020). Elérhető: <https://www.palyazatihirek.eu/onkormanyzati-palyazatok/4413-uj-ovodai-jatszoudvar-es-kozteruleti-jatszoter-fejlesztesenek-tamogatasa> (Utolsó letöltés dátuma: 2020.05.16.)
* Pécel városhonlapja (2020). Elérhető: <https://www.pecel.hu/> (Utolsó letöltés dátuma: 2020.05.14)
* Sopron Városi Hírek (2014). Elérhető: <http://www.sopron.hu/Sopron/portal/front_show?contentId=47651> (Utolsó letöltés dátuma: 2020.05.16.)
* Tarzan park honlapja (2020). Elérhető: <https://tarzanpark.hu/index.html> (Utolsó letöltés dátuma: 2020.05.14)
* VisitCopenhagen hivatalos honlap (2020). *Playgrounds in Copenhagen.* Elérhető: <https://www.visitcopenhagen.com/copenhagen/activities/playgrounds> (Utolsó letöltés dátuma: 2020.05.16.)